
Parlamentul  României

Camera  Deputaţilor

Comisia pentru industrii si servicii

                                                                                           Bucureşti, 26.05.2004

                                                                                 Nr.23/83/2004

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege privind securitatea generală a produselor, transmis comisiei noastre cu adresa P.L.-x 278 din 5 mai 2004, în procedură de urgenţă, în vederea dezbaterii şi avizării în fond şi înregistrat la Comisia pentru industrii şi servicii sub nr.23/83 din 6 mai 2004.



În raport de obiectul şi conţinutul său, proiectul de lege face parte din categoria legilor organice.



Potrivit art.75 alin. (3) din Constituţia României, republicată, Camera Deputaţilor este Cameră decizională.

PREŞEDINTE,

István Antal

Parlamentul  României

Camera  Deputaţilor

Comisia pentru industrii si servicii

                                                                                                                                Bucureşti, 26.05.2004

                                                                                                                                                 Nr.23/83/2004

RAPORT

asupra proiectului de Lege privind securitatea generală a produselor


În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii a fost sesizată spre dezbatere în fond, în procedură de urgenţă, cu proiectul de Lege privind securitatea generală a produselor, transmis cu adresa nr. P.L.-x 278 din 5 mai 2004, înregistrat la Comisia pentru industrii şi servicii sub nr.23/83 din 6 mai 2004.

Potrivit art.75 alin. (3) din Constituţia României, republicată, Camera Deputaţilor este Cameră decizională.



Senatul a adoptat acest proiect de lege în şedinţa din 29 aprilie 2004, cu respectarea prevederilor art.76 alin.(1) din Constituţia României, republicată.



Cu avizul nr.603 din 6 aprilie 2004, Consiliul Legislativ a avizat favorabil proiectul de lege.



Comisia juridică, de disciplină şi imunităţi a avizat favorabil proiectul de lege cu avizul nr.31/473 din 6 mai 2004.



Potrivit prevederilor art.60 din Regulamentul Camerei Deputaţilor, membrii Comisiei pentru industrii şi servicii au examinat proiectul de lege în şedinţele din 12 şi 25 mai 2004.

Obiectul de reglementare al proiectului de lege îl constituie stabilirea cadrului legal privind securitatea generală a produselor, având ca finalitate asigurarea unui înalt nivel de protecţie a sănătăţii oamenilor şi a intereselor consumatorilor, din perspectiva necesităţii alinierii legislaţiei naţionale la cerinţele europene în domeniu.

Din analiza comparativă efectuată asupra proiectului de lege, în raport cu prevederile Directivei nr.2001/95/CE a rezultat că iniţiatorul a realizat o transpunere fidelă a dispoziţiilor acestui act juridic comunitar, printr-o preluare integrală a acestor norme europene.

Amendamentele comisiei au vizat adaptarea dispoziţiilor Directivei menţionate la specificităţile naţionale, în special în ceea ce priveşte exprimarea şi claritatea textului.

În conformitate cu prevederile art.52 din Regulamentul Camerei Deputaţilor, la lucrările comisiei au fost invitaţi din partea Autorităţii Naţionale pentru Protecţia Consumatorilor: dl.Eduard Gabrial Matei - vicepreşedinte şi dl.Mircea Popa - şef serviciu juridic.



După examinarea proiectului de lege, membrii comisiei au hotărât, cu unanimitate de voturi, să propună plenului Camerei Deputaţilor, spre dezbatere şi adoptare, proiectul de Lege privind securitatea generală a produselor cu amendamente admise.



La lucrările comisiei au fost prezenţi 21 de deputaţi din totalul de 25 membri ai comisiei.



În raport de obiectul şi conţinutul său, proiectul de lege face parte din categoria legilor organice.

A M E N D A M E N T E    A D M I S E

la proiectul de Lege privind securitatea generală a produselor

Comisia pentru industrii şi servicii propune plenului Camerei Deputaţilor adoptarea proiectului de lege cu următoarele amendamente:

	Nr.

crt.
	Textul Legii privind 

securitatea generală a produselor
	Amendamente admise / Autor
	Motivaţia
	Camera decizională

	0
	1
	2
	3
	4

	1.
	Titlul legii

LEGE

privind securitatea generală a produselor


	Nemodificat
	
	Camera Deputaţilor

	2.
	CAPITOLUL I

DOMENIUL DE APLICARE ŞI DEFINIŢII


	Nemodificat
	
	Camera Deputaţilor

	3.
	Art.1. - (1) Prezenta lege are ca scop asigurarea consumatorilor că produsele puse pe piaţă sunt sigure şi se aplică pentru toate produsele definite la art.2 lit.a) numai în situaţia în care nu există prevederi legale specifice de securitate a produselor respective, care au acelaşi obiectiv cu acest act normativ.
	Nemodificat
	
	Camera Deputaţilor


	0
	1
	2
	
	3

	
	(2) În cazul în care unele produse au reglementări specifice de securitate, prezenta lege se aplică numai pentru aspectele şi riscurile sau categoriile de riscuri care nu sunt prevăzute de aceste reglementări, după cum urmează:

a) art. 2 lit. b) si c) si art. 3 nu se aplică acestor produse în privinţa riscurilor sau categoriilor de riscuri prevăzute de reglementările specifice;

    b) art. 4 - art.17 se aplică în orice situaţie, cu excepţia cazurilor în care există reglementări  specifice privind aspectele care intră sub incidenţa acestor dispoziţii.  


	Nemodificat
	
	

	4. 
	Art. 2. - În sensul prezentei legi următorii termeni se definesc astfel:

 a) produs - orice bun material cunoscut sub denumirea de produs care – inclusiv în cadrul unei prestări de servicii – este destinat consumatorilor sau este posibil, în condiţii previzibile, de a fi utilizat de consumatori, chiar dacă nu le este destinat, şi care este furnizat sau pus la dispoziţie în cadrul unei activităţi comerciale cu titlu oneros sau gratuit, fie că este în stare nouă, folosit sau recondiţionat. Se exceptează de la aplicarea prezentei legi produsele de ocazie care sunt furnizate ca antichităţi sau ca produse care trebuie să fie reparate sau recondiţionate înainte de utilizarea lor, numai în cazul în care furnizorul informează în mod clar  persoana căreia îi furnizează produsul, despre necesitatea acestei reparaţii sau recondiţionări.

b)  produs sigur- orice produs care, în condiţii normale sau rezonabil previzibile de utilizare, inclusiv de durată şi, după caz, de punere în funcţiune, de instalare şi de necesităţi de întreţinere, nu prezintă nici un risc sau numai riscuri minime compatibile cu utilizarea produsului şi considerate ca acceptabile şi corespunzătoare unui nivel ridicat de protecţie a sănătăţii şi securităţii persoanelor, luând în considerare în special:

1. caracteristicile produsului, în principal compoziţia sa, ambalarea sa, condiţiile sale de asamblare şi, după caz, de montaj şi de întreţinere;

2. efectul asupra altor produse, în cazul în care utilizarea lui împreună cu alte produse poate fi în mod rezonabil previzibilă;

3. prezentarea produsului, etichetarea sa, orice avertizări şi instrucţiuni pentru utilizarea şi distrugerea lui, precum şi orice altă indicaţie sau informaţie referitoare la produs;

 4. categoriile de consumatori expuse riscului, în cazul utilizării produsului, în particular copiii şi  persoanele în vârstă.

Posibilitatea obţinerii unor niveluri superioare de securitate sau de disponibilitate a altor  produse prezentând un grad de risc mai scăzut nu trebuie să constituie un motiv suficient pentru a considerarea unui produs ca  fiind periculos.

c)  produs periculos - orice produs care nu îndeplineşte prevederile de la definiţia „produsului sigur” de la lit. b);

d)  risc grav - orice risc grav, inclusiv cele ale căror efecte nu sunt imediate, care necesită o intervenţie rapidă din partea autorităţilor publice;

e)  producător -

1. fabricantul produsului, în cazul în care este stabilit în România sau într-un stat membru al Uniunii Europene, şi orice altă persoană care se prezintă ca producător prin aplicarea pe produs a numelui său, a mărcii sale sau a unui alt semn distinctiv sau persoana care recondiţionează produsul;

2. reprezentantul producătorului, în cazul în care producătorul nu este stabilit în România sau într-un stat membru al Uniunii Europene, sau, în absenţa unui reprezentant stabilit în România ori într-un stat membru al Uniunii Europene, importatorul produsului;

3. alţi agenţi economici din lanţul de comercializare, în măsura în care activităţile lor pot aduce atingere caracteristicilor de securitate a unui produs;

f) distribuitor - orice agent economic din lanţul de comercializare, a cărui activitate nu influenţează caracteristicile de securitate ale produsului;

g) returnare - modalitate referitoare la aducerea înapoi a unui produs periculos de către consumator, pe care producătorul sau distribuitorul l-a furnizat deja consumatorului sau l-a pus la dispoziţia sa;

h) retragere - orice măsură luată în scopul de a împiedica distribuţia şi expunerea la comercializare, precum şi ofertarea unui produs periculos la consumatori.


	Nemodificat

Nemodificat

b)  produs sigur- orice produs care, în condiţii normale sau rezonabil previzibile de utilizare, inclusiv de durată şi, după caz, de punere în funcţiune, de instalare şi de necesităţi de întreţinere, nu prezintă nici un risc sau numai riscuri minime compatibile cu utilizarea produsului şi considerate ca acceptabile şi corespunzătoare unui nivel ridicat de protecţie a sănătăţii şi securităţii consumatorilor, luând în considerare, în special:

1. caracteristicile produsului, în principal compoziţia sa, ambalarea sa, condiţiile sale de asamblare şi, după caz, de montaj şi de întreţinere;

2. efectul asupra altor produse, în cazul în care utilizarea lui împreună cu alte produse poate fi în mod rezonabil previzibilă;

3. prezentarea produsului, etichetarea sa, orice avertizări şi instrucţiuni pentru utilizarea şi distrugerea lui, precum şi orice altă indicaţie sau informaţie referitoare la produs;

 4. categoriile de consumatori expuse riscului, în cazul utilizării produsului, în particular copiii şi  persoanele în vârstă.

Posibilitatea obţinerii unor niveluri superioare de securitate sau de disponibilitate a altor  produse prezentând un grad de risc mai scăzut nu trebuie să constituie un motiv suficient pentru a considerarea unui produs ca  fiind periculos.

Nemodificat

d)  risc grav - orice risc semnificativ, care necesită o intervenţie rapidă din partea autorităţilor publice, inclusiv cele ale căror efecte nu sunt imediate;

Nemodificat

Nemodificat

Nemodificat

Nemodificat


	În corelare cu definiţia de la lit.a).

Claritatea exprimării.
	Camera Deputaţilor



	5. 
	Capitolul II

Obligaţia generala de securitate – Criterii de evaluare a conformităţii


	Nemodificat
	
	Camera Deputaţilor

	6. 
	Art. 3. - (1) Producătorii sunt obligaţi de a pune pe piaţă numai produse sigure.

(2) Un produs va fi considerat sigur din punct de vedere al aspectelor reglementate de dispoziţiile legislaţiei naţionale, atunci când, în absenţa prevederilor comunitare specifice privind reglementarea produsului în cauză, el este conform cu reglementările naţionale ale României, ori ale statului membru pe teritoriul căruia este comercializat, stabilite cu respectarea principiilor liberei circulaţii a produselor şi serviciilor de piaţă şi care formulează cerinţele de sănătate şi securitate,  pe care produsul trebuie să le îndeplinească pentru fi comercializat. 

(3) Un produs este considerat sigur din punct de vedere al riscurilor şi categoriilor de riscuri reglementate de standardele naţionale neobligatorii  relevante, atunci când el este conform cu standardele naţionale neobligatorii  care transpun standarde europene, a căror referinţă este publicată în Jurnalul Oficial al Comunităţilor Europene. Referinţele acestor standarde naţionale armonizate sunt publicate de către Asociaţia de Standardizare din România (ASRO).

(4) În alte condiţii decât cele avute în vedere la alin (2), conformitatea unui produs cu cerinţa securităţii generale a produselor poate fi evaluată luând în considerare, dacă există:

a) standardele naţionale neobligatorii  care transpun standarde europene relevante, altele decât cele la care se face referire la alin (2);

b) standardele stabilite în statul în care este comercializat produsul;

c) orientările în domeniul evaluării securităţii produselor;

d) codurile de bune  practici în materie de securitatea produselor, în vigoare în sectorul respectiv;

e) stadiul prezent al cunoştinţelor ştiinţifice şi/sau tehnice;

f) aşteptările rezonabile ale consumatorilor referitoare la securitatea generală a produselor.

(5.) Conformitatea unui produs cu criteriile care au în vedere garantarea obligaţiei generale de securitate,  în special cu prevederile alin. (2) si (3), nu împiedică autorităţile competente să ia măsurile corespunzătoare pentru a impune restricţii privind punerea sa pe piaţă sau să ceară retragerea de pe piaţă sau returnarea produsului, dacă produsul se dovedeşte periculos.


	Nemodificat
	
	Camera Deputaţilor

	7. 
	Capitolul III

Alte obligaţii ale producătorilor si obligaţii ale distribuitorilor


	Nemodificat
	
	Camera Deputaţilor

	8. 
	Art.4 - (1) În limitele activităţilor lor, producătorii trebuie să asigure consumatorului informaţiile utile care îi permit să evalueze riscurile inerente ale unui produs pe durata medie de utilizare sau pe o durată rezonabil previzibilă, atunci când acestea nu sunt imediat perceptibile de către consumator, fără un avertisment corespunzător, precum şi să prevină  astfel de riscuri. Prezenţa unui astfel de avertisment nu exonerează nici o persoană de îndeplinirea celorlalte obligaţii prevăzute de prezenta lege.

(2) În limitele activităţilor lor, producătorii trebuie sa adopte măsuri proporţionale cu caracteristicile produselor pe care le furnizează, care le permit:

a) să fie informaţi de riscurile pe care aceste produse le-ar putea prezenta pentru consumatori, 

b) să poată întreprinde acţiunile potrivite, inclusiv dacă este necesar, pentru a evita aceste riscuri,  să poată dispune retragerea de pe piaţă, avertizarea adecvată şi eficientă a consumatorilor, returnarea de la consumatori.

(3) Măsurile prevăzute la alin.(2) vor include:

a) informarea, prin intermediul produsului sau ambalajului, asupra identităţii şi a detaliilor privind producătorul, precum şi informarea asupra produsului sau, după caz, a lotului de produse din care face parte, cu excepţia cazurilor în care omisiunea acestei informaţii este justificată; 

Prin hotărâre a Guvernului, se va stabili lista  produselor pentru care sunt obligatorii referinţa produsului sau a lotului de produs, precum şi, după caz, modul de întrebuinţare.

b) în cazul în care  se consideră necesar, realizarea de teste prin sondaj pe produsele comercializate, analizarea reclamaţiilor şi, după caz, ţinerea unui registru de reclamaţii, precum şi informarea distribuitorilor de către producător, privind monitorizarea acestor produse.

(4) Măsurile avute în vedere la alin (2), lit. b) vor fi întreprinse voluntar sau la cererea autorităţilor competente, în conformitate cu art. 11 alin. (1) lit. f). 

(5) Returnarea se face ca ultimă modalitate de rezolvare, atunci când celelalte acţiuni nu sunt suficiente pentru prevenirea riscurilor implicate, în cazul când producătorul consideră necesar sau când este obligat de către autoritatea competentă să ia această măsura. Măsura de returnare se poate pune în aplicare  în baza  codurilor de bună conduită în domeniu, în cazul în care ele există. 


	Nemodificat
	
	Camera Deputaţilor

	9. 
	Art. 5 -  (1) Distribuitorii sunt obligaţi:

a)  să acţioneze cu atenţia cuvenită pentru a contribui la respectarea cerinţelor de securitate aplicabile, în special să nu distribuie produse despre care au cunoştinţă sau pe care ar fi trebuit să le considere, pe baza informaţiilor deţinute şi în calitate de specialişti, neconforme cu aceste cerinţe; 

b) să participe, în limitele activităţilor lor respective, la monitorizarea securităţii produselor puse pe piaţă, în special prin:

1. transmiterea informaţiilor privind riscurile produselor, 

2. păstrarea şi furnizarea documentelor necesare pentru a determina originea produselor, 

3. colaborarea la acţiunile întreprinse de producători şi  de autorităţile competente pentru evitarea riscurilor. 

În limitele activităţilor lor respective, distribuitorii trebuie să ia masuri care să permită o colaborare eficientă.  

(2) În cazul în care producătorii şi distribuitorii au cunoştinţă sau ar trebui să cunoască, pe baza informaţiilor pe care le posedă şi în calitate de specialişti, că unele produse, pe care le-au pus pe piaţa sau care au fost furnizate într-un alt mod consumatorilor, prezintă pentru consumatori riscuri care sunt incompatibile cu cerinţele de securitate generală, ei trebuie să informeze imediat autorităţile competente, în condiţiile stabilite în anexa nr. 1, precizând  acţiunile întreprinse în scopul de a preveni riscurile pentru consumatori.

(3) Producătorii şi distribuitorii, în limitele activităţilor lor, trebuie să colaboreze cu autorităţile competente, la cererea acestora din urmă, pentru acţiunile întreprinse, în scopul de a evita riscurile pe care le prezintă produsele pe care le furnizează sau le-au furnizat. Procedurile ce trebuie urmate pentru o astfel de colaborare, inclusiv procedurile de dialog cu producătorii şi distribuitorii respectivi asupra problemelor legate de securitatea produselor, sunt stabilite de autorităţile competente.
	Nemodificat
	
	Camera Deputaţilor

	10. 
	Capitolul IV

Obligaţii specifice si responsabilităţi


	Nemodificat
	
	Camera Deputaţilor

	11. 
	Art. 6 - (1) Reglementările specifice privind securitatea produselor se stabilesc prin hotărâre a Guvernului, la propunerea organelor sale de specialitate.

(2) Autoritatea competentă pentru supravegherea pieţei privind conformitatea produselor cu cerinţele generale de securitate stabileşte prin norme, procedurile privind aplicarea prezentei legi.

(3) În România, autoritatea competentă pentru supravegherea pieţei privind conformitatea produselor cu cerinţele generale de securitate, constatarea contravenţiilor, aplicarea sancţiunilor şi stabilirea măsurilor complementare este Autoritatea Naţională pentru Protecţia Consumatorilor.

(4) Autoritatea Naţională pentru Protecţia Consumatorilor poate colabora, conform atribuţiilor stabilite prin legislaţia în vigoare, după caz,  cu alte organe de specialitate cu atribuţii în supravegherea pieţei  pentru a desfăşura acţiuni în aplicarea prezentei legi.

(5) Organele de poliţie sunt obligate să acorde, la cerere, sprijinul necesar reprezentanţilor împuterniciţi ai Autorităţii Naţionale pentru Protecţia Consumatorilor, aflaţi în exerciţiul funcţiunii, sau să îi însoţească, după caz.

(6) În scopul supravegherii pieţei privind conformitatea produselor cu cerinţele  generale de securitate, sarcinile, atribuţiile, organizarea şi modalităţile de colaborare cu celelalte organe de specialitate se vor stabili, după caz, prin protocoale sau în cadrul Comitetului interministerial pentru supravegherea pieţei produselor şi serviciilor şi protecţia consumatorilor.

(7) România va informa Comisia Europeană referitor la sarcinile, atribuţiile, organizarea şi modalităţile de colaborare cu celelalte organe de specialitate stabilite în scopul supravegherii pieţei privind conformitatea produselor cu cerinţele  generale de securitate.


	Nemodificat
	
	Camera Deputaţilor

	12. 
	Capitolul V

SancŢiuni


	Nemodificat
	
	Camera Deputaţilor

	13. 
	Art. 7 - Încălcarea dispoziţiilor prezentei Legi atrage răspunderea civilă, disciplinară, contravenţională sau penală, după caz, a celor vinovaţi. 


	Nemodificat
	
	Camera Deputaţilor

	14. 
	Art. 8 - (1) Constituie contravenţii şi se sancţionează după cum urmează: 

a) încălcarea dispoziţiilor art.3 alin (1), cu amendă de la 10.000.000 lei la 100.000.000 lei;

b) încălcarea dispoziţiilor art.4, alin (1), cu amendă de la 2.000.000 lei la 20.000.000 lei; 

c) încălcarea dispoziţiilor art.4, alin (2), cu amendă de la 7.000.000 lei la 70.000.000 lei; 

(2) Constatarea contravenţiilor şi aplicarea sancţiunilor se fac de către reprezentanţii împuterniciţi ai Autorităţii Naţionale pentru Protecţia Consumatorilor.


	Nemodificat
	
	Camera Deputaţilor

	15. 
	Art. 9 - Nerespectarea dispoziţiilor legale privind securitatea produselor care a avut ca urmare vătămarea sănătăţii sau integrităţii corporale a uneia ori mai multor persoane, constituie infracţiune şi se pedepseşte cu închisoare de la 6 luni la 3 ani sau cu amendă de la 250.000.000 lei la 1.000.000.000 lei.


	Nemodificat
	
	Camera Deputaţilor

	16. 
	Art. 10 - Contravenţiilor prevăzute la art.8 şi 9 le sunt aplicabile dispoziţiile Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările ulterioare.


	Art. 10 - Contravenţiilor prevăzute la art.8 le sunt aplicabile dispoziţiile Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările ulterioare.


	La articolul 9 nu sunt contravenţii.
	Camera Deputaţilor

	17. 
	Art. 11 - (1) În sensul prezentei Legi, în special al art 5, autoritatea competentă pentru supravegherea pieţei privind conformitatea produselor cu cerinţele generale de securitate trebuie să ia, după caz, una din următoarele măsuri complementare:

a) pentru orice produs:

1. să organizeze, chiar după punerea sa pe piaţă ca fiind sigur, verificări corespunzătoare ale caracteristicilor sale de securitate, pe o scară adecvată , până  la stadiul de utilizare sau de consum;

2. să solicite părţilor interesate toate informaţiile necesare;

3. să preleveze mostre de produse  spre a le supune analizelor referitoare la securitate;

b)  pentru orice produs care poate prezenta riscuri în anumite condiţii:

1. să solicite marcarea cu avertismentele corespunzătoare, privind riscurile pe care le poate prezenta, redactate în mod clar, uşor de înţeles, lizibil şi inteligibil, în limba română, fără a exclude prezentarea şi în alte limbi;

2. să se asigure, la punerea pe piaţă a unui produs, de existenţa unor condiţii  prealabile de securitate, astfel încât produsul rezultat să fie sigur;

c) pentru orice produs care poate prezenta riscuri pentru anumite categorii de persoane, să dispună ca ele să fie avertizate în mod expres de acest risc, în timp util şi sub o formă corespunzătoare, inclusiv prin publicarea de avertismente speciale;

d) pentru orice produs care ar putea fi periculos: să interzică temporar, pe perioada necesară diferitelor controale, verificări sau evaluări ale securităţii, de a fi furnizat, de a fi propus pentru   furnizare sau de a fi expus;

e) pentru orice produs periculos, să interzică punerea sa pe piaţa şi să stabilească măsurile însoţitoare necesare pentru a asigura respectarea interdicţiei;

f) pentru orice produs periculos existent deja pe piaţă:

 1. să dispună sau să organizeze retragerea sa efectivă şi imediată şi să avertizeze consumatorii de riscurile pe care le prezintă;

2. să dispună sau să coordoneze sau, după caz, să organizeze cu producătorii şi   distribuitorii returnarea de la consumatori şi distrugerea sa în condiţii corespunzătoare, prin grija şi pe cheltuiala agentului economic respectiv.

(2) În cazul în care autoritatea competentă pentru supravegherea pieţei privind conformitatea produselor cu cerinţele generale de securitate dispune măsuri de tipul celor prevăzute la alin (1), în special cele enumerate la d) – f), ea trebuie să acţioneze pentru respectarea principiilor  liberei circulaţii a produselor şi serviciilor de piaţă, astfel încât să pună în aplicare măsuri proporţionale cu gravitatea riscului şi luând în consideraţie principiul precauţiei.  În cadrul acestor măsuri, Autoritatea Naţională pentru Protecţia Consumatorilor sprijină acţiunea voluntară a producătorilor şi distribuitorilor, în conformitate cu obligaţiile care le revin în temeiul prezentei legi, în special a Capitolului III, inclusiv, după caz, prin dezvoltarea de coduri de bună conduită. Dacă este necesar, autoritatea competentă pentru supravegherea pieţei privind conformitatea produselor cu cerinţele generale de securitate organizează sau dispune măsurile prevăzute la alin (1) lit. f), în cazul în care acţiunea întreprinsă de producători şi distribuitori în îndeplinirea obligaţiilor lor este nesatisfăcătoare sau insuficientă. Returnarea trebuie să se facă în conformitate cu prevederile de la art. 4 alin. (5).

(3) În mod special, autoritatea competentă pentru supravegherea pieţei privind conformitatea produselor cu cerinţele generale de securitate trebuie să întreprindă acţiunile necesare pentru a aplica cu rapiditatea necesară măsurile corespunzătoare, aşa cum sunt cele de la alin (1), b) – f), în cazul produselor care pun problema unui risc grav. Aceste circumstanţe trebuie să fie determinate de autoritatea competentă, evaluându-se de la caz la caz, caracteristicile intrinseci ale produselor, în conformitate cu liniile directoare vizate la pct.11 din anexa nr.2.

(4) Măsurile care se dispun în temeiul prezentului articol de către autoritatea competentă pentru supravegherea pieţei privind conformitatea produselor cu cerinţele generale de securitate sunt aplicabile, după caz:

a) producătorului;

b) distribuitorilor, in limitele activităţilor lor, în special părţii responsabile pentru prima etapă a  distribuirii produselor pe piaţa naţionala;

c) oricărei alte persoane, în cazul în care aceasta se dovedeşte necesar, în vederea colaborării la acţiunile întreprinse pentru a evita riscuri care decurg dintr-un produs.

	18. 
	Art. 12 - (1) Pentru a asigura o supraveghere eficientă a pieţei, destinată garantării unui nivel ridicat de protecţie a sănătăţii şi securităţii consumatorilor, autoritatea competentă pentru supravegherea pieţei privind conformitatea produselor cu cerinţele generale de securitate  dispune  măsuri  pentru :

a) stabilirea, actualizarea periodică şi punerea în aplicare de programe sectoriale de supraveghere pe categorii de produse sau de riscuri, monitorizarea activităţilor de supraveghere, a constatărilor şi a rezultatelor acestor programe, coordonarea activităţilor de colaborare în Comitetul interministerial pentru supravegherea pieţei produselor şi serviciilor şi protecţia consumatorilor;

b) monitorizarea şi actualizarea cunoştinţelor ştiinţifice şi tehnice referitoare la securitatea produselor în Comisia pentru securitatea produselor;

c) examinarea şi evaluarea periodică a funcţionării activităţilor de control şi a eficienţei lor şi, dacă este necesar, revizuirea abordării şi organizării acţiunilor de supraveghere puse în aplicare.

(2) Reclamaţiile consumatorilor şi părţilor interesate referitoare la securitatea produselor şi activităţile corespunzătoare de supraveghere şi de control vor fi prezentate la oficiul judeţean pentru protecţia consumatorilor de pe raza teritoriala căreia îi aparţin. Reclamaţiile privind securitatea produselor fac obiectul unei monitorizări corespunzătoare în cadrul oficiilor judeţene pentru protecţia consumatorilor, precum şi în cadrul autorităţii competente pentru supravegherea pieţei privind conformitatea produselor cu cerinţele generale de securitate. Oficiile judeţene pentru protecţia consumatorilor informează în mod activ consumatorii şi celelalte părţi interesate de procedurile stabilite in acest scop.

	19. 
	Art. 13 - Autoritatea Naţională pentru Protecţia Consumatorilor participă ca punct naţional de contact în reţeaua europeană a autorităţilor competente ale statelor membre în materie de securitate a produselor.

	20. 
	Capitolul VI

Schimburi de informaţii Şi situaţii de intervenţie rapidĂ

	21. 
	Art. 14 - (1) Procedurile pentru realizarea schimburilor de informaţii şi pentru situaţii de intervenţie rapidă privind produsele, aşa cum sunt definite la art. 2 lit. (a), care prezintă un risc grav pentru sănătatea şi securitatea consumatorilor, liniile directoare, conţinutul şi formularul tip al notificărilor, precum şi criteriile precise pentru a determina condiţiile pentru care notificarea este relevantă, vor fi în conformitate cu prevederile stabilite în reţeaua europeană a autorităţilor competente ale statelor membre în materie de securitatea produselor.

(2) Orice acord stabilit cu reţeaua europeană a autorităţilor competente ale statelor membre în materie de securitatea produselor trebuie să fie bazat pe reciprocitate şi va include prevederi de confidenţialitate a informaţiei.

(3) În cazul în care România ia măsuri care restrâng punerea de produse pe piaţă – sau impun retragerea sau returnarea lor – aşa cum se prevede la art. 11, alin. (1), lit. b) – f), aceasta trebuie să notifice aceste măsuri Comisiei, în măsura în care o astfel de notificare nu este cerută prin art. 18 sau printr-o legislaţie comunitară specifică, precizând motivele pentru care el le-a adoptat. România trebuie de asemenea să informeze Comisia despre orice modificare sau ridicare a oricărei măsuri de acest tip.

(4) Dacă România consideră că efectele riscului nu depăşesc său nu pot depăşi teritoriul sau, trebuie să procedeze la notificarea măsurilor prevăzute la alin (1), în măsura în care acestea conţin informaţii care pot prezenta interes pentru celelalte state membre din punct de vedere al securităţii produselor, în special dacă ele apar ca răspuns la un risc nou, încă nesemnalat în alte notificări.

(3) În cazul în care România ia măsuri care restrâng punerea de produse pe piaţă – sau impun retragerea sau returnarea lor – aşa cum se prevede la art. 11 alin. (1) lit. b) – f), trebuie să notifice aceste măsuri  Comisiei Europene, în măsura în care o astfel de notificare nu este cerută prin art. 18 sau printr-o legislaţie comunitară specifică, precizând motivele pentru care le-a adoptat. România trebuie, de asemenea, să informeze Comisia Europeană despre orice modificare sau ridicare a oricărei măsuri de acest tip.

	22. 
	Capitolul VII

Dispoziţii finale

	23. 
	Art. 15 - (1) Informaţiile cu privire la riscurile pe care le prezintă produsele pentru sănătatea şi securitatea consumatorilor, de care dispune autoritatea competentă pentru supravegherea pieţei privind conformitatea produselor cu cerinţele generale de securitate, trebuie, în general, să fie disponibile publicului, în conformitate cu cerinţele de transparenţă şi fără a prejudicia restricţiile necesare activităţilor de control şi investigare. 

(2) Publicul trebuie să aibă acces în special la informaţiile privind identificarea produsului, privind natura riscului şi privind măsurile luate.  

(3) Reprezentanţii autorităţilor competente sunt obligaţi să nu divulge informaţiile obţinute prin aplicarea prezentei legi, care, prin natura lor, intră sub incidenţa secretului profesional în cazuri bine justificate. 

(4) Prin excepţie de la prevederile alin. (3), informaţiile privind caracteristicile de securitate a produselor, care pot fi făcute publice dacă sunt impuse de circumstanţe, în scopul protecţiei sănătăţii şi securităţii consumatorilor.

(5) Protejarea secretului profesional nu trebuie să împiedice diseminarea către autorităţile competente a informaţiilor necesare pentru a asigura eficacitatea activităţilor de control şi supraveghere a pieţei. Autorităţile care primesc informaţii ce intră sub incidenţa secretului profesional  trebuie să asigure protejarea acestora.


	Nemodificat
	
	Camera Deputaţilor

	24. 
	Art. 16 - Aplicarea sancţiunilor prevăzute în prezenta lege nu înlătură angajarea răspunderii civile a agenţilor economici pentru pagubele generate de produsele cu defect, stabilită conform dispoziţiilor legale în vigoare.

	25. 
	Art. 17 - (1) Orice hotărâre adoptata în aplicarea prezentei legi şi care implică restricţionarea punerii pe piaţă a unui produs sau impune măsura de  retragere a sa sau de returnare de la consumatori, trebuie să fie motivată în mod corespunzător. Ea trebuie notificată, imediat ce este posibil, părţii  interesate şi trebuie să indice căile legale de contestare,  prevăzute de dispoziţiile legale în vigoare şi termenele în care aceste acţiuni de contestare trebuie să fie introduse. 

(2) Părţile implicate trebuie să-şi poată prezenta punctul de vedere înainte de adoptarea măsurii, ori de câte ori este posibil. Dacă, datorită urgenţei măsurilor ce trebuie luate, nu a avut loc o consultare prealabilă, aceasta trebuie să fie efectuată într-un termen rezonabil, după punerea în aplicare a măsurii. 

(3) Măsurile care impun retragerea unui produs sau returnarea lui de la consumatori trebuie să ia în considerare necesitatea de a încuraja distribuitorii, utilizatorii şi consumatorii să contribuie la punerea în aplicare a acestor măsuri.

(4) Orice măsură luată de autoritatea competentă pentru supravegherea pieţei privind conformitatea produselor cu cerinţele generale de securitate şi care restricţionează punerea pe piaţă a unui produs sau impune retragerea sau returnarea lui de la consumatori poate face obiectul unei acţiuni judecătoreşti.

(5) Orice hotărâre adoptată în aplicarea prezentei legi şi care implică restricţionarea punerii pe piaţă a unui produs sau impune retragerea sau  returnarea lui, nu trebuie să aducă prejudicii referitoare la evaluarea responsabilităţii părţii care îi este adresată, din punctul de vedere al prevederilor dreptului penal aplicabil cazului respectiv.  

	26. 
	Art. 18 -  (1) În cazul în care România adoptă sau hotărăşte să adopte, să recomande sau să convină cu producătorii şi distribuitorii, pe o bază voluntară sau obligatorie, măsuri care au în vedere împiedicarea, limitarea sau impunerea de condiţii specifice privind comercializarea sau utilizarea eventuală pe teritoriul său de produse din cauza unui risc grav, va notifica imediat Comisia prin sistemul RAPEX. Comisia trebuie, de asemenea, informată imediat despre modificarea sau retragerea oricărei măsuri şi acţiuni de acest fel.                

(2) Dacă România consideră că efectele riscului nu depăşesc teritoriul sau,  trebuie să urmeze procedura prevăziută la art. 14, ţinând cont de criteriile relevante propuse în liniile directoare vizate la pct (11) din anexa nr.2.

(3) România, înainte de a adopta astfel de măsuri sau de a întreprinde astfel de acţiuni, poate să comunice Comisiei informaţiile de care dispune cu privire la existenţa unui risc grav.

(4) În cazul unui risc grav, România trebuie să notifice Comisiei acţiunile voluntare prevăzute la art. 4 si 5, întreprinse de producători şi distribuitori.

(5) Procedurile pentru aplicarea sistemului RAPEX şi liniile directoare pentru notificări sunt prezentate în anexa nr. 2.

(6) Orice acord stabilit cu reţeaua europeană a autorităţilor competente ale statelor membre în materie de securitatea produselor trebuie să fie bazat pe reciprocitate şi va include prevederi de confidenţialitate a informaţiei, corespunzătoare celor care sunt aplicabile în Comunitate.

(3) România, înainte de a adopta astfel de măsuri sau de a întreprinde astfel de acţiuni, poate să comunice Comisiei Europene informaţiile de care dispune cu privire la existenţa unui risc grav.

(4) În cazul unui risc grav, România trebuie să notifice Comisiei Europene acţiunile voluntare prevăzute la art. 4 si 5, întreprinse de producători şi distribuitori.

	27. 
	Art. 19 - (1) Prezenta lege transpune Directiva nr. 2001/95/CE a Parlamentului European şi Consiliului Europei, din 3 decembrie 2001, referitoare la securitatea generală a produselor.  

(2) România ia toate măsurile pentru a pune în aplicare hotărârile vizate la art. 13 din Directiva  2001/95/CE a Parlamentului European şi Consiliului Europei, din 3 decembrie 2001, referitoare la securitatea generală a produselor, într-un termen mai mic de 20 de zile, în afară de cazul în care aceste hotărâri nu prevăd un termen diferit.

(3) Autoritatea competentă pentru supravegherea pieţei privind conformitatea produselor cu cerinţele generale de securitate trebuie să aplice măsurile prevăzute la art. 18 şi să dea părţilor respective, în termen de o lună, posibilitatea de a-şi exprima punctul de vedere, informând Comisia despre acestea.

(3) Autoritatea competentă pentru supravegherea pieţei privind conformitatea produselor cu cerinţele generale de securitate trebuie să aplice măsurile prevăzute la art. 18 şi să dea părţilor respective, în termen de o lună, posibilitatea de a-şi exprima punctul de vedere, informând Comisia Europeană despre acestea.
	Pentru a nu se confunda cu Comisia menţionată la art.12.

	28. 
	Art. 20 - Prezenta lege intră în vigoare la data de 1 ianuarie 2005, cu excepţia art. 6 alin. (6), art. 10 alin (2), art. 14 alin. (3) si (4), art. 18, art. 19 alin (2) si (3), pct. (2) din anexa nr.1, (1), (2), (4). (6) – (10) şi (13) din anexa nr.2, care intră în vigoare la data aderării României la Uniunea Europeană, data la care se abrogă prevederile art. 6 alin (5), art. 14 alin (1) si (2), pct (1) din anexa nr.1 şi pct (3) si (12) din anexa nr.2. 


	Art. 20 - Prezenta lege intră în vigoare la data de 1 ianuarie 2005, cu excepţia art. 6 alin. (6), art. 14 alin. (3) si (4), art. 18, art. 19 alin (2) si (3), pct. (2) din anexa nr.1, pct. (1), (2), (4). (6) – (10) si (13) din anexa nr.2 care intră în vigoare la data aderării României la Uniunea Europeană, dată la care se abrogă prevederile art. 6 alin (5), art. 14 alin (1) si (2), pct (1) din anexa nr.1 şi pct (3) şi (12) din anexa nr.2. 

	29. 
	Art. 21 - Anexele nr. 1 si 2 fac parte integrantă din prezenta lege.

	Anexa nr.1

	Anexa nr.2

